OpenLLM-France/wikimedia huggingface dataset:
# Zanamivir

El zanamivir és un medicament antiviral. És un inhibidor enzimàtic de la neuraminidasa i s'utilitza per via inhalada en el tractament de la grip comuna i en la profilaxi dels A i B. També ajuda a reduir la durada dels símptomes i evita la propagació de la malaltia. Va ser el primer inhibidor de la neuraminidasa distribuït comercialment. És comercialitzat per Glaxo Smith Kline amb el nom de Relenza™. El zanamivir va ser descobert l'any 1989 per part d'un grup de científics de la Universitat Monash, a Melbourne, Austràlia. Tamiflu, el principal competidor de zanamivir, mitjançant estudis fets el 2006, demostrà no ser tan efectiu per al tractament de la grip. Una limitació és la pobra biodisponibilitat oral del zanamivir. Això significa que una administració oral és impossible, i s'administra per inhalació.

## Efectes secundaris

* Rarament: convulsions, elevació del pols cardíac, sensibilitat a la llum solar, dolor, llagrimeig, dolor d'articulacions, problemes de respiració, debilitat general.
* Menys comuns: problema temporal d'audició, escorriment nasal, diarrea, infeccions de la gola, mal de cap, nàusea, dolor, vòmit.

## Referències

* ↑ «FDA Approves a Second Drug for the Prevention of Influenza A and B in Adults and Children FDA press release March 29, 2006». FDA. Arxivat de l'original el 6 March 2010. [Consulta: 16 desembre 2019].
* ↑ «Zanamivir Oral Inhalation: MedlinePlus Drug Information» (en anglès). [Consulta: 20 octubre 2024].
* ↑ «Structure of the influenza virus glycoprotein antigen neuraminidase at 2.9 A resolution». Nature, vol. 303, 5912, 1983, pàg. 35–40. Bibcode: 1983Natur.303...35V. DOI: 10.1038/303035a0. PMID: 6843658.
* ↑ «Varghese, Joseph Noozhumurry - CSIROpedia». Arxivat de l'original el 5 October 2013. [Consulta: 2 octubre 2013].
* ↑ «Conflicts of interest. WHO and the pandemic flu "conspiracies"». BMJ, vol. 340, jun03 4, 6-2010, pàg. c2912. DOI: 10.1136/bmj.c2912. PMID: 20525679.
* ↑ «FDA Approves a Second Drug for the Prevention of Influenza A and B in Adults and Children». FDA press release.
* ↑ «Safe and Appropriate Use of Influenza Drugs». Public Health Advisories (Drugs). U.S. Food and Drug Administration (FDA), 30-04-2009. Arxivat de l'original el 4 November 2009. [Consulta: 11 novembre 2009].

## Enllaços externs

* Relenza y Tamiflu - Estudi a Nature
* Zanamivir Inhalation
# Ladislav Beneš

Ladislav Beneš (Zlín, 9 de juliol de 1943) fou un jugador d'handbol txecoslovac, que va competir durant les dècades de 1960 i 1970.
El 1972 va prendre part en els Jocs Olímpics de Múnic, on guanyà la medalla de plata en la competició d'handbol. En el seu palmarès també destaquen un bronze i un or al Campionat del Món de 1964 i 1967 respectivament.

## Referències

* ↑ «Ladislav Beneš Olympic Results». sports-reference.com. Arxivat de l'original el 18 d'abril 2020. [Consulta: 4 juny 2019].
# Gösta Pettersson

Gösta Pettersson (Alingsås stadsförsamling, 23 de novembre de 1940) és un ciclista suec, ja retirat, que fou professional entre 1970 i 1974.
El seu principal èxit fou la victòria al Giro d'Itàlia de 1971. L'any anterior havia finalitzat tercer al Tour de França i guanyà el Tour de Romandia.
Anteriorment, com a ciclista amateur, aconseguí nombrosos èxits en guanyar tres medalles d'or als Campionats del món de ciclisme en la prova de contrarellotge per equips els anys 1967, 1968 i 1969 i tres medalles als Jocs Olímpics: una de bronze als de 1964 i una de plata i una de bronze als de 1968.

## Palmarès

* 1962 (amateur)
** Campió de Suècia de CRI
** Vencedor d'una etapa de la Volta a Tunísia
* 1963 (amateur)
** Campió de Suècia de CRI
* 1964 (amateur)
** Campió de Suècia de CRI
** 1r de la Volta a Tunísia i vencedor de 2 etapes
** Medalla de bronze als Jocs Olímpics d'Estiu de 1964 en la prova de 100 km CRE
** Medalla de bronze al Campionat del món amateur en la cursa en ruta individual
* 1966
** Campió de Suècia en ruta
** Campió de Suècia de CRI
* 1967 (amateur)
** Campió del món amateur en la prova de 100 km CRE
** Campió de Suècia de CRI
** 1r de la Volta al Marroc
** 1r a la Scandinavian Race Uppsala
* 1968 (amateur)
** Campió del món amateur en la prova de 100 km CRE
** Campió de Suècia en ruta
** Campió de Suècia de CRI
** 1r de la Milk Race i vencedor de 3 etapes
** Medalla de plata als Jocs Olímpics d'Estiu de 1968 en la prova de 100 km CRE
** Medalla de bronze als Jocs Olímpics d'Estiu de 1964 en la prova en ruta individual
* 1969 (amateur)
** Vencedor d'una etapa del Tour de l'Avenir
** Campió del món amateur en la prova de 100 km CRE
** 1r al Tour d'Algèria
* 1970
** 1r al Tour de Romandia i vencedor d'una etapa
** 1r a la Copa Sabatini
** 1r al Trofeu Baracchi, amb Tomas Pettersson
* 1971
** 1r al Giro d'Itàlia
** 1r al Giro dels Apenins
** 1r al Giro delle Marche
* 1972
** Vencedor d'una etapa al Giro d'Itàlia
* 1973
** Vencedor d'una etapa de la Volta a Suïssa

### Resultats al Giro d'Itàlia

* 1970. 6è de la classificació general
* 1971. 1r de la classificació general
* 1972. 6è de la classificació general. Vencedor d'una etapa
* 1973. 13è de la classificació general
* 1974. 10è de la classificació general

### Resultats al Tour de França

* 1970. 3r de la classificació general
* 1971. Abandona (14a etapa)

## Referències

* ↑ «PETTERSSON Gösta Fåglum (Gösta Artur Roland)». [Consulta: 9 novembre 2023].
* ↑ «Edición del divendres 11 juny 1971, Página 17 - Hemeroteca - MundoDeportivo.com». [Consulta: 9 novembre 2023].
* ↑ «57ème Tour de France 1970». [Consulta: 9 novembre 2023].
* ↑ «24ème Tour de Romandie 1970». [Consulta: 9 novembre 2023].
* ↑ «Olympedia – Gösta Pettersson». [Consulta: 9 novembre 2023].

## Enllaços externs

* Fitxa de Gösta Pettersson a sitiodeciclismo.net
# Joseph Wright (remer)

Joseph Walter Harris "Joe" Wright, Sr. (Villanova, Ontario, 14 de gener de 1864 - Toronto, 28 d'octubre de 1950) va ser un esportista canadenc que va competir a cavall del segle xix i el segle XX i destacà en nombrosos esports, però que destacà en rem.
Com a remer aconseguí més de 130 victòries en diferents modalitats de rem. El 1904 va prendre part en els Jocs Olímpics de Saint Louis, on va guanyar la medalla de plata en la prova de vuit amb timoner del programa de rem. Quatre anys més tard, a Londres guanyà la medalla de bronze en la mateixa prova.
També destacà en atletisme, billar, lluita lliure, boxa i tir. Entre 1928 i 1931 formà part de l'Ajuntament de Toronto. Era el pare de Joseph Wright, Jr., vencedor d'una medalla olímpica el 1928.

## Referències

* 1 2 3 «Joe Wright, Sr. Olympic Results». sports-reference.com. Arxivat de l'original el 2 d’octubre 2015. [Consulta: 18 octubre 2015].
# Kristin Midthun

Kristin Midthun (Oslo, 4 de febrer de 1961) és una exjugadora d'handbol noruega que va competir durant la dècada de 1980.
El 1988 va prendre part en els Jocs Olímpics de Seül, on guanyà la medalla de plata en la competició d'handbol. En el seu palmarès també destaca una medalla de bronze al campionat del món d'handbol de 1986. Entre 1982 i 1988 jugà un total de 143 partits i marcà 306 gols amb la selecció nacional.
A nivell de clubs jugà a l'IL Vestar, amb qui guanyà la lliga noruega de 1989.

## Referències

* 1 2 «Kristin Midthun Olympic Results». sports-reference.com. Arxivat de l'original el 16 de desembre 2012. [Consulta: 8 desembre 2019].
* ↑ Women Handball World Championship 1986 Netherlands - 04-14.12 Champion Soviet Union a todor66.com
* ↑ «Kristin Midthun Ihle» (en noruec). www.handball.no. [Consulta: 8 desembre 2019].
# Lliga catalana de bàsquet femenina 2005-2006

La XVIII Lliga Nacional Catalana Femenina 2005 fou la divuitena edició de la Lliga catalana de bàsquet. La competició se celebrà el 25 de setembre de 2005 al Palau Blaugrana de Barcelona i fou organitzada per la Federació Catalana de Basquetbol. Hi participaren l'UB Barça i el Cadí la Seu. Es proclamà campió el club blaugrana per 91 a 49, que guanyà el seu setè i darrer títol a la competició. A nivell individual, destacà la jugadora catalana Cristina García amb 18 punts, màxima anotadora del partit. La final fou retransmesa en directe pel Canal 33.

## Final

* En negreta = Equip guanyador
* Pts = Punts
* Nota: Noms dels equips segons l'època
| 25 de setembre de 2005 12:30 Informe | UB Barça | 91–49 | Cadí la Seu | Palau Blaugrana, Barcelona Àrbitres: Feixa i Soler |
| Palau Blaugrana, Barcelona Àrbitres: Feixa i Soler |||
| 25 de setembre de 2005 12:30 Informe | Pts: García 18 | | Pts: Lelas 11 | Palau Blaugrana, Barcelona Àrbitres: Feixa i Soler |
| UB Barça | Cadí la Seu |
| # | Jugadora | Pts |
| | Laura Antoja | 11 |
| | Marta Fernández | 6 |
| | Cristina García | 18 |
| | Íngrid Pons | 12 |
| | Svetlana Rodionova | 6 |
| | Helen Luz | 2 |
| 8 | Sandra Gallego | 15 |
| | Milene Vukicevic | 2 |
| | Érika de Souza | 3 |
| Total | Total | 66 |
| Entrenadora |||
| Sílvia Font |||
* Campió de la Lliga Catalana 2005-2006
* UB Barça Setè títol
| # | Jugadora | Pts |
| | Cristina Sousa | 2 |
| | Maria Teresa Checa | 0 |
| | Kristina Vengryte | 4 |
| | Angeliki Tokmaki | 2 |
| | Kristina Lelas | 11 |
| | Laura Navarro | 6 |
| | Esperanza Almorza | 10 |
| | Celia Macià | 6 |
| | Tamara Stocks | 8 |
| Total | Total | 49 |
| Entrenador |||
| Oriol Villà |||

## Referències

* ↑ Batalla, Carles. «Torna el derbi». El 9 Esportiu, 25-09-2005. [Consulta: 19 juliol 2024].
* ↑ «L'UB Barça apallissa el Cadí la Seu en la final femenina de la Lliga Catalana». 3/24, 25-09-2005. [Consulta: 20 juliol 2024].
* ↑ Creixell, J.; Batalla, Carles. «De color blaugrana». El 9 Esportiu p. 37, 26-09-2005. [Consulta: 21 desembre 2023].
# Lars Theodor Jonsson

Lars Theodor Jonsson (Strömsund Municipality, 10 de novembre de 1903 - Strömsund, 12 d'octubre de 1998) fou un esquiador de fons suec que va competir durant les dècades de 1920 i 1930.
El 1928 va prendre part en els Jocs Olímpics d'Hivern de Sankt Moritz, on fou setè en la cursa dels 18 quilòmetres del programa d'esquí de fons. En el seu palmarès destaca una medalla de bronze al Campionat del Món d'esquí nòrdic de 1934 i dos campionats nacionals.

## Referències

* ↑ «Lars Theodor Jonsson Olympic Results». sports-reference.com. Arxivat de l'original el 18 de desembre 2012. [Consulta: 9 gener 2020].
* ↑ Resultats al Campionat del món d'esquí nòrdic (alemany)
* ↑ Längd herrar Arxivat 2015-03-09 a Wayback Machine. a Svenska Skidförbundet
* ↑ Lars-Theoder Jonsson. Comitè Olímpic Suec
# Skinheads Against Racial Prejudice

Skinheads Against Racial Prejudice («Caps Rapats contra el Prejudici Racial»), més conegut per l'acrònim SHARP que en anglès significa «esmolat» o «agut», és una agrupació de skinheads antiracistes i antifeixistes creada el 1987 a Nova York als Estats Units, amb el fi de millorar la imatge social del moviment, perjudicada pels skins d'ultradreta, anomenats boneheads que literalment significa «cap d'os», però que té el sentit que en català donem a l'expressió «cap buit».
El moviment va ser introduït a Europa per Roddy Moreno, cantant del grup musical d'Oi!, The Opressed. El logotip conté un casc de guerrer troià, en al·lusió a l'empresa discogràfica Trojan Records, especialitzada en ska. Entre els grups catalans del moviment hi ha, entre d'altres els Decibelios i els Skatalà.
Als Països Catalans, un dels militants de SHARP coneguts va ser Guillem Agulló i Salvador (1974-1993), assassinat per un grup de feixistes. El 1993 a Nova York un grup de caps raspats més politzats, els Red and Anarchist Skinheads (RASH) se'n va escindir.

## Referències

* ↑ Haldane, David «Skinheads Who Try to Do Right Thing : Not all youths sporting close-cropped hair and wearing combat boots are neo-Nazi thugs, and some are even organizing to clean up their racist, violent image.» (en anglès). Los Angeles Times, 31-07-1989.
* ↑ Grebol i Roca, Oriol. «La música dels neonazis: Radiografia del moviment skinhead a l'Estat Espanyol» p. 12, 13. Esmuc, 2018.
* ↑ «S.H.A.R.P. - Skinheads Against Racial Prejudice» (en alemany). Antifa Infoblatt, 12-12-1989.
* ↑ Brown, Timothy S. «Subcultures, Pop Music and Politics: Skinheads and "Nazi Rock" in England and Germany». Journal of Social History, 38, 1, 2004, pàg. 157–178. ISSN: 0022-4529.
* ↑ Martorell, Esteve; Soto, Albert «Skinheads, el llegat dels rudies». Llampec, 9-1999, pàg. 19.
* ↑ «Avui fa 24 anys que un grup de feixistes va assassinar Guillem Agulló». NacióDigital, 11-04-2017.
* ↑ Grebol i Roca, 2018, p. 13.
# Gherdëina

Gherdeïna (alemany Gröden, italià Val Gardena) és una vall de Ladínia, situada al Tirol del Sud, travessada pel riu Derjon (Gardena/Grödnerbach). Hi és molt important el turisme, fomentat per la Copa del Món d'esquí alpí; a la vall hi ha 175 kilòmetres de descens, 115 pistes de fons i 83 remuntadors.
A l'oest es reuneix des de Waidbruck (Ponte Gardena/ Pruca) a l'Eisacktal (Valle Isarco), a l'est s'ajunta amb Gran Ega (Gadertal) travessant el Pas Gardena (Jëuf de Frea / Grödner Joch) (2.121 m.s.l.m.), o a Vall de Fassa travessant el Pas Sella (Jëuf de Sella / Sellajoch) (2240 m.s.l.m.).
La vall és composta per tres centres habitats:
* Urtijëi (Ortisei / St. Ulrich)
* Santa Cristina Gherdëina (Santa Cristina Valgardena/ St. Christina)
* Sëlva (Selva di Val Gardena / Wolkenstein).

## Enllaços externs

* Pàgina turística - Val Gardena
* Imatges antigues de Val Gardena
* centre fons
# Wat (menjar)

* Aquest article tracta sobre el plat etíop. Si cerqueu un temple monestir de l'Àsia, vegeu «Wat».
Wat o Wot (amhàric: ወጥ, pronunciat [wətʼ]) o tsebhi (tigrinya: ጸብሒ, pronunciat [sʼɐbħi]) és un guisat de carn i verdures, o només verdures, pres durant el dejuni dels cristians etíops. Es caracteritza, a més de pels diversos condiments que calen, per com es comença rostint les cebes sense fins que no tenen gens de greix i estiguin quasi seques; llavors s'hi afegeix el greix, que farà tornar la ceba una pasta. Per als plats de carn, tradicionalment cal posar mantega (o llet) bullida a foc lent durant unes quantes hores amb diverses espècies (l'equivalent del ghee indi, o manteiga-da-terra, però amb un sabor especial), mentre que per al wot vegetarià s'utilitza l'oli vegetal.
S'hi poden incorporar altres condiments, com ara el berber, una barreja de pebrot, xile i safrà indi per a una salsa menys picant, o sense cap condiment ("atkilt wot"). A continuació, cal afegir-hi la carn (pollastre, cabra o xai) o el peix i les verdures com pèsols, llenties, patates, pastanagues i fulles de remolatxa daurada; en el cas del wot vegetarià, només es couen verdures al wot.

## Referències

* ↑ «Doro Wot (Red Chicken Stew): One of the most popular dish of Ethiopia.» (en anglès). Ethio Imports, LLC. Arxivat de l'original el 9/2/2013. [Consulta: 27 juliol 2022].
# Kurt Haverbeck

Kurt Haverbeck (Hannover, 22 de febrer de 1899 - Hannover, 16 de març de 1988) va ser un jugador d'hoquei sobre herba alemany que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de bronze com a membre de l'equip alemany en la competició d'hoquei sobre herba. Fou 10 vegades internacional entre 1924 i 1928.

## Referències

* ↑ «Kurt Haverbeck Olympic Results». sports-reference.com. Arxivat de l'original el 14 de novembre 2012. [Consulta: 11 juny 2018].
* ↑ Nationalspieler Herren a bremenhockey.de
# Tres Xemeneies del Poble-sec

Els gegants Tres Xemeneies del Poble-sec són unes figures del final dels vuitanta que representen el trencament del concepte més clàssic de gegant: combinen característiques humanes amb unes altres d'arquitectòniques, totes fetes a partir d'elements que s'identifiquen amb el barri.
Tenen el cos amb la forma d'una de les imatges més característiques del Poble-sec i del Paral·lel: les tres xemeneies, però amb caps humans al capdamunt. Figuren, doncs, tres personatges diferents: en Paral·lel, un presentador del «music hall»; la Paral·lela, una corista de cabaret; i en Sec, que representa el fum de la central tèrmica. Les figures també tenen l'originalitat de presentar dos rostres: l'un amb formes humanes clares i l'altre format pels volums del fum.
La construcció dels tres gegants van ser impulsada per l'Associació de Nens i Nenes Escoltes del Poble-sec i l'execució va anar a càrrec dels tramoistes del Molino. Els van batejar el dia 1 d'abril de 1989 davant el Molino, apadrinats per la popular vedet Merche Mas. L'estrena, la feren a les festes de la Mercè d'aquell any, i van ser objecte d'admiració per la innovació que aportaven a la imatgeria festiva barcelonina.
Les Tres Xemeneies han representat el barri en tota mena de cercaviles i festes de la ciutat, sempre acompanyats de la colla de Geganters i Grallers del Poble-sec, que més tard va incorporar l'Armand de Montjuïc i la Rosa del Paral·lel a la comparsa. Tots plegats són els amfitrions de la trobada gegantera anual del barri, que forma part dels actes de la festa major, pels volts de Sant Jaume. És aleshores que es pot veure representat el ball propi de les figures, composició de Xavier Muixench.

## Referències

* ↑ «Tres Xemeneies del Poble-sec». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Laurence Stoddard

Laurence Stoddard (Nova York, 22 de desembre de 1903 - Bridgeport, 26 de gener de 1997) fou un remer estatunidenc que va competir durant la dècada de 1920.
El 1924 va prendre part en els Jocs Olímpics de París, on guanyà la medalla d'or en la prova del vuit amb timoner del programa de rem. N'era el timoner.

## Referències

* ↑ «Chick Stoddard Olympic Results». sports-reference.com. Arxivat de l'original el 26 d’octubre 2017. [Consulta: 22 maig 2018].
# Giancarlo Crosta

Giancarlo Crosta (Pianello del Lario, 7 d'agost de 1934 - 23 de setembre de 2024) va ser un remer italià, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on guanyà la medalla de plata en la prova del quatre sense timoner del programa de rem. Formà equip amb Renato Bosatta, Tullio Baraglia i Giuseppe Galante. En el seu palmarès també destaca una medalla d'or al Campionat d'Europa de rem de 1961.

## Referències

* ↑ «Lo sport italiano dice addio a un simbolo della Nazionale, lutto improvviso» (en italià), 26-09-2024. [Consulta: 29 setembre 2024].
* ↑ «Olympedia – Giancarlo Crosta». [Consulta: 10 agost 2022].
* ↑ «Rudern - Europameisterschaften (Herren - Vierer o.Stm.)». [Consulta: 10 agost 2022].
# Minbu

Minbu és una ciutat i municipi de Birmània, a la divisió de Magwe, capital del districte de Minbu. Té una població de 52.400 habitants (2004). Está situada a la riba dreta de l'Irauadi a l'altre costat de Magwe. Destaquen a la ciutat la Pagoda Roja al nord, una pagoda al cim d'un turó cònic a l'oest, i diverses pagodes en els cims de turons del sud entre les quals la que inclou una suposada petjada de Buda. Al sud hi ha el rierol de Sabwet. Està dividida en dues parts separades pel rierol Dok; la part del sud inclou les instal·lacions administratives i fou la residència de l'antic comissionat de la divisió de Minbu (després traslladada a Magwe vers 1906)
Els britànics la van annexionar el març de 1886 i hi van afegir Mindat que va passar a formar part de la ciutat que aleshores era poc més que un poble pescador, però es va beneficiar de l'establiment d'un quarter militar a la ciutat. Va arribar a 7.270 habitants el 1891 però amb la retirada dels militars (i una fam el 1893) va baixar a 5.780 habitants el 1901. El 1887 es va formar la municipalitat que fou reconstituïda el 1901. El 1905 el trasllat de la capital de la divisió a Magwe fou aprovat i es va portar a terme poc després. Va augmentar lentament la població al llarg del segle xx.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Nota

* ↑ encara que a nombrosos llocs a Internet aquest canvi se situa vers 1940, totes les informacions semblen procedir d'una informació comuna errònia a "Statoids". La Gaseta Imperial de l'Índia publicada el 1908 i actualitzada fins als fets de 1905-1906, dona el canvi com imminent, i l'Enciclopèdia Espasa, apèndix, esmenta la divisió de Magwe el 1921 i Minbu ja no hi apareix.
# Reinardt Janse van Rensburg

Reinardt Janse van Rensburg (Pretòria, 3 de febrer de 1989) és un ciclista sud-africà professional des del 2010 fins al 2024. El seu germà Jacques també és ciclista professional.
El 2010 va debutar com a professional a l'equip sud-africà MTN Energade, que l'any següent passà a anomenar-se MTN Qhubeka. La gran temporada que va fer el 2012, en què guanyà el campionat nacional de contrarellotge i la general de la Volta al Marroc, el Tour de Bretanya, el Tour d'Overijssel el Circuit de Valònia i la Ronde van Zeeland Seaports, a més de nombroses etapes li va servir per fer el pas a un equip de l'UCI World Tour el 2013, l'Argos-Shimano.
El 2017 i 2022 guanyà el campionat nacional en ruta.

## Palmarès

* 2009
** 1r als Campionats d'Àfrica de ciclisme en contrarellotge sub-23
** 1r als Campionats d'Àfrica de ciclisme en contrarellotge per equips, amb Christoff Van Heerden, Ian McLeod i Jay Robert Thomson
* 2010
** Campió de Sud-àfrica sub-23 en contrarellotge
** Vencedor d'una etapa al Tour de Ruanda
* 2011
** Medalla d'or de contrarellotge als Jocs Africans
** Medalla d'or de contrarellotge per equips als Jocs Africans, amb Jay Thomson, Nolan Hoffman i Darren Lill
** 1r al Dome 2 Dome Roadrace
** Vencedor d'una etapa a la Volta al Marroc
** Vencedor d'una etapa al Herald Sun Tour
* 2012
** Campió de Sud-àfrica en contrarellotge
** 1r a la Volta al Marroc i vencedor de 4 etapes
** 1r al Tour de Bretanya i vencedor d'una etapa
** 1r al Tour d'Overijssel i vencedor d'una etapa
** 1r al Circuit de Valònia
** 1r a la Ronde van Zeeland Seaports
** 1r al 94.7 Cycle Challenge
** Vencedor de 2 etapes a la Volta a Portugal
* 2013
** 1r al Memorial Frank Vandenbroucke
* 2016
** 1r al Tour de Langkawi
* 2017
** Campió de Sud-àfrica en ruta
* 2022
** Campió de Sud-àfrica en ruta

### Resultats a la Volta a Espanya

* 2013. 98è de la classificació general
* 2020. 103è de la classificació general
* 2021. Fora de temps. 7a etapa

### Resultats al Tour de França

* 2015. 96è de la classificació general
* 2016. 115è de la classificació general
* 2017. 118è de la classificació general
* 2018. 110è de la classificació general
* 2019. 124è de la classificació general
* 2022. 132è de la classificació general

## Referències

* ↑ «Reinardt Janse van Rensburg». lequipe.fr. [Consulta: 17 març 2014].

## Enllaços externs

* Web oficial
* Fitxa a sitiodeciclismo.net
# Simeó Estudita

Simeó Estudita (grec antic: Συμεών o Συμεάνης, llatí: Symeon o Simeon Studita) va ser un monjo romà d'Orient del monestir d'Estúdion.
De l'època i la vida d'aquest Simeó no se'n sap res. Un monjo de nom Simeó va tenir correspondència amb Teodor Estudita, però no es pot saber si es tracta del mateix personatge.
Es conserven alguns Τροπάρια, Cantica o himnes, de Simeó, del que se sap que era un monjo del Convent d'Estúdion de Constantinoble, i que es van trobar entre altres manuscrits en un convent de Roma. Lleó Al·laci, que els va llegir, diu que es podien utilitzar pels serveis de l'església. Va publicar els versos inicials de cadascuna, que es relacionaven possiblement amb la crucifixió, l'enterrament i la resurrecció de Crist.
Al·laci creu que aquest Simeó és una persona diferent de Simeó el Pietós també anomenat Estudita, que elogia molt un altre Simeó, Simeó el Nou Teòleg, en una oració titulada De Poenitentia et Compunctione.

## Referències

* ↑ Smith, William (ed.). «Symeon». A Dictionary of Greek and Roman biography and mythology. [Consulta: 4 octubre 2022].